b'\n_START_ARTICLE_\nDen store b\xc3\xb8lgen ved Kanagawa\n_START_PARAGRAPH_\nDen store b\xc3\xb8lgen ved Kanagawa (japansk: \xe7\xa5\x9e\xe5\xa5\x88\xe5\xb7\x9d\xe6\xb2\x96\xe6\xb5\xaa\xe8\xa3\x8f) er et tresnitt fremstilt av den japanske kunstneren Katsushika Hokusai. _NEWLINE_Verket ble publisert i 1832 som det f\xc3\xb8rste i Hokusais serie Trettiseks utsyn mot Fuji-fjellet, er det mest kjente i serien, og ogs\xc3\xa5 muligens det mest ber\xc3\xb8mte japanske kunstverket overhodet. Bildet viser en enorm b\xc3\xb8lge som truer b\xc3\xa5ter n\xc3\xa6r det japanske prefekturet Kanagawa. I likhet med alle de andre bildene i serien vises fjellet Fuji-san (ogs\xc3\xa5 kjent som Fujiyama). Kopier av bildet henger i flere museer verden over, blant annet i Metropolitan Museum of Art i New York og i Claude Monets hus i Frankrike.'